เปิดสัมผัส Galaxy S10+ ทำไมถึงฮอต
ในช่วงเวลานี้สำหรับสมาร์ทโฟนในตลาดบ้านเราคงไม่มีใครฮอตเท่ากับ Samsung Galaxy S10 หลังจากเปิดตัวอย่างยิ่งใหญ่กับสมาร์ทโฟนเรือธงประเดิมต้นปีเพื่อเฉลิมฉลองครบรอบ 10 ปี ของตระกูล Galaxy S ที่ได้เปิดตัวนวัตกรรมทางด้านจอภาพ กล้อง และประสิทธิภาพ เป็นมาตรฐานใหม่มาให้ผู้บริโภคทั่วโลกได้ใช้งานมาอย่างต่อเนื่อง,นับเป็นพรีเมียมสมาร์ทโฟนที่มีการเปลี่ยนแปลงดีไซน์ค่อนข้างมากที่ผู้บริโภคบ้านเราได้ให้กระแสการตอบรับที่ดีมากหลังจากเปิดให้จองและเริ่มวางตลาดเป็นที่เรียบร้อยไปแล้ว ที่เริ่มจำหน่ายบ้านเราในช่วงนี้กับรุ่น S10 และ S10+ ราคาจำหน่ายตั้งแต่ 31,900-55,900 บาท,สเปกแบบจัดเต็ม,สำหรับสเปกรุ่นนี้จอภาพ Dynamic AMOLED แบบไร้ขอบ Infinity-O ที่ฝังกล้องไว้หน้าจอความละเอียดการแสดงผลตั้งค่าสูงสุดได้ที่ WQHD+ 3040×1440 พิกเซล เซ็นเซอร์สแกนลายนิ้วมือหน้าจอแบบอัลตราโซนิก สามารถปรับโทนสีของภาพแบบฉากต่อฉาก จอมีความบาง 7.8 มม. หนักเพียง 175 กรัม,สำหรับกล้องถือเป็นอีกจุดเด่นที่สำคัญมีทั้งหมด 5 ตัว แบ่งเป็นกล้องหน้า 2 ตัว ความละเอียด 10 MP Dual Pixel AF และ 8 MP RGB Depth Camera กล้องหลัง 3 ตัว เลนส์ธรรมดา ซูมและอัลตราไวด์ เก็บภาพได้มุมกว้าง 123 องศา ความละเอียด 12 MP 16 MP ตามลำดับ ส่วนการถ่ายวิดีโอมีคุณสมบัติกันสั่นแบบ Super Steady มาให้ด้วย รองรับการถ่ายวิดีโอมาตรฐาน HDR+ เป็นครั้งแรกในสมาร์ทโฟน,ส่วนกล้อง AI หรือปัญญาประดิษฐ์ ในชิป Neural Processing Unit (NPU) ช่วยให้ผู้ใช้สามารถถ่ายภาพแบบมืออาชีพโดยไม่ต้องตั้งค่ากล้องให้ยุ่งยาก Scene Optimizer สามารถจดจำ และประมวลฉากต่างๆได้ 30 รูปแบบ Shot Suggestion หรือการแนะนำจัดวางภาพอัตโนมัติ,PowerShare แบบไร้สาย ซัมซุงส่งนวัตกรรม PowerShare หรือการแชร์แบตเตอรี่ให้ดีไวซ์อื่นๆแบบไร้สายให้กับสมาร์ทโฟนและอุปกรณ์ที่รองรับ Qi ได้อย่างง่ายดาย ขณะที่การเชื่อมต่อ,รองรับมาตรฐาน Wi-Fi 6 เพื่อให้สามารถใช้งาน Wi-Fi ราบรื่นยิ่งขึ้นเมื่อเชื่อมต่อกับเราเตอร์ที่รองรับ ให้ผู้ใช้งานเข้าถึงอินเตอร์เน็ตเร็วสูงขึ้นถึง 4 เท่า แม้อยู่ในพื้นที่ที่มีการใช้สัญญาณอย่างหนาแน่น เช่น สนามบิน เป็นต้น,เปิดประสบการณ์ใช้,สำหรับเล่นเกมได้นำซอฟต์แวร์ AI เข้ามาช่วยทำงานร่วมกันกับฮาร์ดแวร์ ระบบเสียง Dolby Atmos สำหรับโหมดเล่นเกมโดยเฉพาะ พร้อมระบบจัดการความร้อนแบบพิเศษที่ใช้ของเหลวเข้ามาช่วย,หลังจากได้ทดลองใช้ S10+ ขนาด 128 GB RAM 8 GB สีขาว (Prism White) มาหนึ่งสัปดาห์ อยากจะถ่ายทอดประสบการณ์การใช้งานจากการสัมผัส S10+ เริ่มแรกต้องบอกว่าสร้างความประทับใจไม่น้อยเลยกับสมาร์ทโฟนเรือธงจากค่ายนี้ จากการดีไซน์ที่ใช้วัสดุพรีเมียมดูหรูหราจับแล้วรู้สึกสัมผัสได้ หน้าจอขนาดใหญ่ขนาด 6.4 นิ้ว อัตราส่วนจอ 19:9 แต่บางเฉียบ แม้ว่าจะไม่ใช่เป็นสมาร์ทโฟน ที่มีความบางที่สุด แต่อาจเป็นเพราะการออกแบบขอบจอโค้งทำให้รู้สึกว่าบางและจับกระชับมือ,จอภาพ Dynamic AMOLED เป็นจุดเด่นอีกด้านหนึ่งให้ความละเอียด 1440p+ แสดงผลความคมชัด สีสว่างสดใส จอไร้ขอบแบบเต็มจอ แต่ข้างบนและด้านล่างดูจะมีขอบดำเหลื่อมนิดๆ มีฟิลเตอร์ตัดแสงสีฟ้าซึ่งต้องเปิดการทำงานในเครื่องก่อน เพื่อถนอมสายตาจากแสงสีฟ้าทำให้การมองจอสบายตา เซ็นเซอร์สแกนลายนิ้วมือหน้าจอแบบอัลตราโซนิกอ่านได้เร็วมาก กล้องหน้า 2 ตัวที่ฝังไว้หน้าจอดูดีไม่ต้องมีรอยบาก แต่เวลาชมวิดีโอแบบเต็มจอกล้องนี้จะบังหน้าจอ หากเป็นคนขี้รำคาญคงหงุดหงิดบ้าง ส่วนการสัมผัสหน้าจอตอบสนองได้ไวมากๆบ่อยครั้งเวลาถ่ายภาพจับผิดปุ่มไปจับปุ่ม Bixby Vision ขึ้นมาแทนต้องย้อนไปเปิดกล้องใหม่,สำหรับกล้อง S10+ มีกล้อง 5 ตัว ด้านหน้า 2 ตัว ให้คนชอบเซลฟี่ได้ถ่ายกันจุใจใน 2 รูปแบบส่วนกล้องหลัง 3 ตัว ซึ่งเหมาะสำหรับมือใหม่หรือคนที่อยากถ่ายรูปสวย เพราะมีคุณสมบัติใหม่ shot suggestion เป็น AI ที่ช่วยบอกว่าควรจะถ่าย มุมไหนออกมาสวยงาม โดยไม่ต้องกังวลกับการจัดองค์ประกอบภาพถ่ายให้คำแนะนำว่าเป็นช็อตที่ดีที่สุด ซึ่ง AI ได้แนะนำดีทีเดียวแม้ว่าจะคอยกดดูอย่างช้าๆ ก็ตาม ขณะที่การถ่ายภาพในที่มืดก็ถือว่าทำได้ดีมากลองถ่ายในที่แสงน้อยตอนช่วง 2 ทุ่ม ภาพที่ออกมาดูสว่างและมีความชัดเจน ส่วนของการถ่ายวิดีโอ มี super steady เอาไว้ถ่ายกันสั่นด้วย,สำหรับการเล่นเกม ลองเกมหนักอย่าง PubG เล่นบนไวไฟ ความเร็ว 150 เมกไหลลื่นไม่สะดุดเลย ภาพคมกริบ แต่ยังไงเครื่องร้อนเพราะตัวเกมโหลดเยอะ ใช้เวลาเล่นนานชั่วโมงนิดๆ วัดอุณหภูมิหน้าจอได้ 39.6 องศา หลังจอ 40.4 องศา ช่วงกลางคืนเปิดแอร์เล่นเย็นลงหน่อยหน้าจอ 37.8 องศา หลังจอ 38.3 องศา,อีกหนึ่งจุดเด่นก็คือ Wireless PowerShare ทำให้ S10+ กลายเป็นเพาเวอร์แบงก์ให้อุปกรณ์อื่นชาร์จแบบไร้สาย เวลาใช้งานจะต้องเปิดการทำงานทุกครั้ง เอาสมาร์ทโฟนค่ายอื่นก็ใช้ได้ไม่มีปัญหา,บทสรุปของ S10+,นับว่าเป็นสมาร์ทโฟนเรือธงของซัมซุงที่ออกแบบมาสำหรับการใช้งานที่ง่ายๆ ไม่ซับซ้อนแต่คุณสมบัติครบครัน การใช้กล้องถ่ายง่ายๆ มี AI คอยชี้แนะ และช่วยให้การถ่ายดูเป็นมืออาชีพดูแล้วคุ้มราคา แต่ก็มีบางจุดที่ทำให้หงุดหงิดบ้าง แต่ก็ไม่ใช่เรื่องใหญ่อาจเป็นเพราะการใช้งานยังไม่เข้ามือนัก ยิ่งช่วงนี้ทางซัมซุงกับผู้ให้บริการมือถือจัดหนักกับแผนการตลาดที่ผู้บริโภคเห็นแล้วเกิดกิเลสขึ้นเป็นกอง จึงไม่น่าแปลกใจเลยว่าทำไมช่วงนี้ถึงฮอตเอามากๆ.,สนใจแล้วใช่ป่ะ? จัดเลย Smartphone ที่ช้อปวันนี้ที่ ,Advice Online, เค้าจัดโปรลุ้นรับของขวัญมูลค่ากว่า 500,000 บาท 
นับเป็นพรีเมียมสมาร์ทโฟนที่มีการเปลี่ยนแปลงดีไซน์ค่อนข้างมากที่ผู้บริโภคบ้านเราได้ให้กระแสการตอบรับที่ดีมากหลังจากเปิดให้จองและเริ่มวางตลาดเป็นที่เรียบร้อยไปแล้ว
Samsung Galaxy S10,Galaxy S+,บทความไซเบอร์เน็ต,มือถือซัมซุง,สมาร์ทโฟน